ହେଲୋ- ଇନ୍ ଲଭ୍, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ନିରଞ୍ଜନ ନାୟକ ଏବଂ ପୂର୍ଣ୍ଣଚନ୍ଦ୍ର ନାୟକ । ନାୟକ ଫିଲ୍ମ ଏଣ୍ଟରଟେନମେଣ୍ଟ ବ୍ୟାନରରେ ନିର୍ମିତ ହୋଇଥିଲା ଏହି କଥାଚିତ୍ରଟି । ନିର୍ଦ୍ଦେଶକ ସୁଶାନ୍ତ ମଣି ଏହି କଥାଚିତ୍ରରର ନିର୍ଦ୍ଦେଶନା ଦେଇଥିଲେ । ସୁଶାନ୍ତ କଥାଚିତ୍ରଟିର କାହାଣୀ, ସଂଳାପ ମଧ୍ୟ ଲେଖିଥିଲେ । ଗୀତିକାର ଦେବିଦତ୍ତ ମହାନ୍ତି ଏହି କଥାଚିତ୍ରର ଗୀତଗୁଡ଼ିକ ରଚନା କରିଥିଲେ ଏବଂ ବିଶ୍ୱସ୍ୱରୂପ ମହାପାତ୍ର କଥାଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନବାଗତ ସୁଧାଂଶୁ ନାରାୟଣ ଦାଶ ଏବଂ ନବାଗତା ସୁଶ୍ରୀ ରଥ । ସମରେଶ ରାଉତରାୟ, ଅପରାଜିତା ମହାନ୍ତି, ପ୍ରିୟଙ୍କା ମହାପାତ୍ର, ହର ରଥ, ପୃଥୀରାଜ ଆଦି କଳାକାରମାନେ ଚଳଚ୍ଚିତ୍ରର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସୁଧାଂଶୁ ନାରାୟଣ ଦାଶ- ସୁବ୍ରତ ଚାଟାର୍ଜୀ ସୁଶ୍ରୀ ରଥ- ସ୍ୱପ୍ନା ହର ରଥ- ସ୍ୱପ୍ନାର ଭାଇ  (ସୀତାଂଶୁ) ପ୍ରିୟଙ୍କା ମହାପାତ୍ର- ସ୍ୱପ୍ନାର ମାଆ ଅପରାଜିତା ମହାନ୍ତି- ସୁବ୍ରତର ମାଆ ପୃଥୀରାଜ- ସୁବ୍ରତର ବାପା ସମରେଶ ରାଉତରାୟ- ବ୍ୟାଙ୍କ କର୍ମଚାରୀ ସୁଦର୍ଶନ ପଟ୍ଟନାୟକ- ଅତିଥି କଳାକାର ଇଲିଆନା ସିତାରିଷ୍ଟ- ଅତିଥି କଳାକାର ଲିଙ୍କନ ପଟ୍ଟନାୟକ ରୂପକିର୍ତ୍ତୀ ମିଶ୍ର ଚୌଧୁରୀ ଜୟପ୍ରକାଶ ଦାସ- ଘର ମାଲିକ ସୌମେନ ପୂଜାରୀ- ହୋଟେଲ ମ୍ୟାନେଜର ମୀନାକ୍ଷୀ ପୂଜାରୀ- କଲେଜ ଅଧକ୍ଷା ଅଭିଶେକ- ସତ୍ୟ ପ୍ରଭାସିନୀ ରଥ- କଲେଜ ଅଧ୍ୟାପିକା କାବୁଲି ସୁଧାଂଶୁ ରଥ- ବ୍ୟାଙ୍କ ମ୍ୟାନେଜର କାହାଣୀ ସୁବ୍ରତ ଚାର୍ଟାର୍ଜୀ  (ସୁଧାଂଶୁ ନାରାୟଣ ଦାସ), ଜଣେ ବଙ୍ଗାଳୀ ବଂଶୀବାଦକ  । ତାଙ୍କ ମାଆ ଜଣେ ଓଡ଼ିଆ ଆଉ ବାପା ବଙ୍ଗାଳୀ, ତେଣୁ ସେ ଓଡ଼ିଆ ବୁଝିପାରନ୍ତି । ସେ ପୁରୀ ଆସିଥିଲେ ହୋଟେଲରେ ବଂଶୀ ବଜାଇବା ପାଇଁ । ସ୍ୱପ୍ନା  (ସୁଶ୍ରୀ ରଥ) ଜଣେ +୩ ଛାତ୍ରୀ  । ତା ' ଭାଇ, ସୀତାଂଶୁ ତା' ର ବାହାଘର ଜଣେ ଆମେରିକାରେ ରହୁଥିବା ପିଲା ସ‌ହ ଠିକ୍ କରିଥିଲା । ସ୍ୱପ୍ନା ସୁବ୍ରତ ବଂଶୀର ସ୍ୱରକୁ ବ‌ହୁତ ଭଲ ପାଏ, ମାତ୍ର ସେ ଜାଣିନଥାଏ ସେ କିଏ ବୋଲି ଆଉ ତା 'କୁ ମନେ ମନେ ଭଲ ପାଇବସେ ମଧ୍ୟ । ସ୍ୱପ୍ନାର ଭାଇ ସୁବ୍ରତକୁ ଏକ ହୋଟରେ ବଂଶୀ ବଜାଇବା କାମରେ ଲଗାଇଦେଇଥିଲା । ସେ ଦୁଇଜଣ ବନ୍ଧୁ ହେଇଯିବା ପରେ ସୁବ୍ରତ କେବେ କେବେ ସ୍ୱପ୍ନାର ଘରକୁ ଆସେ ଆଉ ସ୍ୱପ୍ନା ତାକୁ ଯାହା କୁହେ ସେ ଯାଇକି ଆଉ ଜଣଙ୍କ ପାଖରୁ ତା 'ର ଓଡ଼ିଆ ଅର୍ଥ ବୁଝେ । ମାତ୍ର ସେ ସେହି ସବୁର ଅର୍ଥକୁ ଭୁଲ କ‌ହିଦେଇଥାଏ । ସେଥିପାଇଁ ସୁବ୍ରତ ସ୍ୱପ୍ନାର ପ୍ରେମରେ ପଡ଼ିଯାଏ । ମାତ୍ର ଥରେ ସେ ସ୍ୱପ୍ନାର ଘରକୁ ଆସିଥିଲାବେଳେ ସ୍ୱପ୍ନାର ବାହାଘର ବିଷୟରେ ଜାଣେ ଆଉ ତା ' ପରଠାର ସେ ତା' ଠାରୁ ଦୂରେଇ ଦୂରେଇ ରହେ । ମନ ଦୁଃଖ ପାଇଁ ସେ ମଧ୍ୟ ବଂଶୀ ବଜାଇବା ବନ୍ଦ କରିଦିଏ, ଫଳରେ ସ୍ୱପ୍ନା ଖାଇବା ପିଇବା ବନ୍ଦ କରିଦିଏ ଆଉ ତା 'ର ଦେହ ଖରାପ ହେଇଯାଏ । ଏହା ଜାଣିବା ପରେ ସୁବ୍ରତ ପୁଣିଥରେ ବଂଶୀ ବଜାଏ । ଆଉ ସ୍ୱପ୍ନା ସୁବ୍ରତକୁ ସେ ବଂଶୀବାଦକୁ ଖୋଜିବାକୁ କୁହେ । ଆଉ ପରେ ସୁବ୍ରତ ସ୍ୱପ୍ନା ଆଗରେ ତା 'ର ପ୍ରେମ କଥା କୁହେ, ମାତ୍ର ସ୍ୱପ୍ନା ତାକୁ ଅସ୍ୱୀକାର କରେ । ସୁବ୍ରତ ଯେଉଁ ହୋଟେଲରେ ବଂଶୀ ବଜାଉଥିଲା, ସେଠାରେ ମଧ୍ୟ ଲୋକ କମିଯାବା ଫଳରେ ସେ ଏକ ବ୍ୟାଙ୍କ‌ର କିଛି ଉତ୍ସବରେ ବଂଶୀ ବଜାଇବା ପାଇଁ ତା 'ର ରେକର୍ଡ଼ିଂ ଦେଇକି ଆସିଥାଏ । ସେଠାରେ ସେହି ରେକର୍ଡ଼ିଂ ବାଜୁଥିବାବେଳେ ସ୍ୱପ୍ନା ଯାଇଥାଏ ଆଉ ସେ ତା 'ର ଫୋନ ନମ୍ବର ମାଗିକି ନିଏ । ଆଉ ସେ ସୁବ୍ରତକୁ ଫୋନ କରିବାପରେ ଯେତେବେଳେ ତା 'ର ପରିଚୟ ଦିଏ, ସେତେବେଳେ ସେ ଆଉ କିଛି କ ‌ହେନି କି ତା 'ର ଉତ୍ତର ଦିଏନି । ସେ ସ୍ଥିର କରେ କି ସେ ପୁଣିଥରେ କଲିକତା ଫେରିଯିବ । ସେ ଯିବାପୂର୍ବରୁ ସୀତାଂଶୁକୁ ଦେଖାକରିବାକୁ ତା 'ର ଘରକୁ ଯାଇଥାଏ, ମାତ୍ର ସେ ନ ଥିବାରୁ ସେ ସ୍ୱପ୍ନା ସ ‌ହ ଦେଖାକରେ ଏବଂ ସେଦିନ ପାଇଁ ସ୍ୱପ୍ନାଠାରୁ କ୍ଷମା ମାଗେ । ଏହାପରେ ସେ ସ୍ୱପ୍ନାର ଶୁଭମାନସୀ ତା 'ଠାରୁ ବିଦାୟ ନେଇଯାଏ । ମାତ୍ର ସେ ଯିବାପରେ ସେଦିନ ରାତିରେ ତା 'ର ଗୋଟିଏ କାର୍ଯ୍ୟକ୍ରମରେ ସ୍ୱପ୍ନା ତାକୁ ପାଇଯାଏ । ଏହାପରେ ସୁବ୍ରତ କଲିକତା ଚାଲିଯାଏ ଆଉ ଦୁହେଁ ମୋବାଇଲେ କଥାବାର୍ତ୍ତା କରନ୍ତି । ସେମାନଙ୍କ ସମ୍ପର୍କ ବିଷୟରେ କିନ୍ତୁ ତା 'ର ଭାଇ ଜାଣିଯାଏ, ସେଥିପାଇଁ ତା'  ଭାଇ ତା ' ମୋବାଇଲ ନେଇଯାଏ ଆଉ ତା'  ମାଆ ତା 'ର କଲେଜ ଆଉ ଡ୍ୟାନ୍ସ କ୍ଲାସ ବନ୍ଦ କରିଦିଏ । ଆଉ ତା ' ଭାଇ ତା' ର ବାହାଘର ଜୁନ ବଦଳରେ ଫେବୃଆରୀରେ କରାଇଦେବାକୁ ଚାହେଁ । ସେତେବେଳେ ସେ ସୁବ୍ରତକୁ ଫୋନ କରିବାକୁ ଚାହେଁ ମାତ୍ର ତା 'ଠାରୁ କିହି ଉତ୍ତର ମିଳେନି । ମାତ୍ର ତା ' ଭାଇ ସୁବ୍ରତ ଆଉ ତା' ର ବାହାଘର ପାଇଁ ସବୁ ବନ୍ଦୋବସ୍ତ କରିଦେଇଥାଏ । ଆଉ ସେ ସୁବ୍ରତ ସ‌ହ ତା 'ର ବାହାଘର ପାଇଁ ମଧ୍ୟ ସେହି ଦିନ ନିର୍ଦ୍ଧାରଣ କରିଥିଲା । ସେତେବେଳକୁ ସୁବ୍ରତ ଏକ ବଡ଼ କଳାକାର ହୋଇସାରିଥାଏ । ଏହାପରେ ସୁବ୍ରତର ମାଆ  (ଅପରାଜିତା ମହାନ୍ତି) ଏବଂ ବାପା  (ପୃଥୀରାଜ) ଆସି ସ୍ୱପ୍ନା ଏବଂ ସୁବ୍ରତର ବାହାଘର କରାନ୍ତି  । ଗୀତ ଏବଂ ସଙ୍ଗୀତ ସଙ୍ଗୀତ ନିର୍ଦ୍ଦେଶକ ବିଶ୍ୱସ୍ୱରୂପ ମହାପାତ୍ର କଥାଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଗୀତିକାର ଦେବିଦତ୍ତ ମହାନ୍ତି ଏହି କଥାଚିତ୍ରର ଗୀତଗୁଡ଼ିକ ରଚନା କରିଥିଲେ । ଇରା ମହାନ୍ତି, ଯସସ୍ୱିନୀ ନାୟକ, ସାର୍ଥକ କୁମାର, ଅସୀମା ପଣ୍ଡା, ସଶାଙ୍କ, ବିଶ୍ୱସ୍ୱରୂପ ଆଦି କଣ୍ଠଶିଳ୍ପୀମାନେ ଏହି ଚଳଚ୍ଚିତ୍ରରରେ କଣ୍ଠଦାନ କରିଥିଲେ ।